b"\n_START_ARTICLE_\nCasa al carrer \xc3\x92dena, 23-27\n_START_SECTION_\nDescripci\xc3\xb3\n_START_PARAGRAPH_\nEdifici d'estatges de tres plantes d'al\xc3\xa7ada d'una verticalitat for\xc3\xa7a evident en tot el conjunt de notable sobrietat decorativa. La l\xc3\xadnia recta domina netament tota la construcci\xc3\xb3 on, tan sols petits intents ornamentistes s'insereixen en els marcs superiors de les motllures de les finestres i en l'acabament de la part m\xc3\xa9s alta de l'edifici, on una sanefa d'esgrafiats de colors blanc i verd decorada amb tem\xc3\xa0tica floral tanca l'edifici."